Топлият печат е директен метод на печат, използващ основно топлина и натиск. Методът има за цел да трансферира тънък слой фолио(метализирано или пигментно) върху желания артикул. В основата на процеса стои изготвянето на магнезиева или цинкова матрица (клише), която съдържа в релеф изображението за печат. Артикулът и фолиото се пресоват посредством натиск и загряване на матрицата, с цел да се постигне релефно изображение и вграждане на фолиото. Топлият печат се прилага, за да придаде по-луксозна, бутикова визия на продуктите, главно от хартия, картон - визитки, покани, корици, картички и др., както и кожени изделия - тефтери, папки, портфейли и др.